26.10.2006 Den Europæiske Unions Tidende L 296/1 I (Retsakter, hvis offentliggørelse er obligatorisk) RÅDETS FORORDNING (EF) Nr. 1591/2006 af 24. oktober 2006 om ændring af forordning (EF) nr. 51/2006 for så vidt angår bestemmelserne om fartøjer, der udøver ulovligt, urapporteret og ureguleret fiskeri i det nordøstlige Atlanterhav RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 20, under henvisning til forslag fra Kommissionen, og ud fra følgende betragtninger: (1) Ved Rådets forordning (EF) nr. 51/2006 (?) fastsættes der for 2006 fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger. (2) — Kommissionen for Fiskeriet i det Nordøstlige Atlanterhav (NEAFC) fremsatte i februar 2004 en henstilling om fartøjer, der har udøvet ulovligt, urapporteret og uregu- leret fiskeri (UUU-fiskeri). I maj 2006 fremsatte NEAFC en henstilling om at ændre bestemmelserne om UUU- fiskeri således, at fartøjer, der bevisligt har udøvet UUU-fiskeri, ikke skal have lov til at anløbe en EF- havn. Denne henstilling bør gennemføres i EF-retten. (3) — Forordning (EF) nr. 51/2006 bør derfor ændres i over- ensstemmelse hermed — ()) EFT L 358 af 31.12.2002, s. 59. EUT L 16 af 20.1.2006, s. 1. UDSTEDT FØLGENDE FORORDNING: Artikel 1 Punkt 13 i bilag III til forordning (EF) nr. 51/2006 affattes således: »13. Fartøjer, der udøver ulovligt, urapporteret og uregu- leret fiskeri i det nordøstlige Atlanterhav . Kommissionen informerer straks medlemsstaterne om fartøjer, der fører et flag tilhørende en ikke-kontrahe- rende part i konventionen om det fremtidige multila- terale samarbejde vedrørende fiskeriet i det nordøstlige Atlanterhav (konventionen), og som er blevet set fiske i konventionens regulerede område og af Kommissi- onen for Fiskeriet i det Nordøstlige Atlanterhav (NEAFC) er sat på den foreløbige liste over fartøjer, der formodes at fiske i strid med de henstillinger, der er vedtaget i henhold til konventionen. For disse fartøjer gælder følgende foranstaltninger: a) Fartøjer, der anløber havn, må hverken lande eller omlade i havn og skal inspiceres af de ansvarlige myndigheder. Inspektionen skal omfatte fartøjets dokumenter, logbøger, fiskeredskaber, fangst om bord og andet, der har med fartøjets aktiviteter i konventionens regulerede område at gøre. Inspek- tionsresultaterne skal straks sendes til Kommis- sionen. b) Fiskerfartøjer, forsyningsskibe, moderskibe og fragt- skibe, der fører en medlemsstats flag, må ikke på nogen måde bistå fartøjerne eller deltage i omlad- ninger eller fælles fiskeri med dem. c) Der må ikke leveres forsyninger, brændstof eller andre tjenesteydelser til fartøjerne i havn.